Die 'vier lewende wesens' – die 'gérubs' van God (Deel 3) | 4windkoinonia
← Foundational Themes in Genesis – Study 103
Foundational Themes in Genesis – Study 104 →
Die profeet Esegiël het vier vreemde wesens gesien in 'n gesig (visioen) wat die Here aan hom gewys het tydens die periode van ballingskap wat Esegiël saam met sy volk moes deurmaak onder koning Nebukadnesar van Babilon ("die land van die Chaldeërs"):
In die Inleiding tot hierdie studiereeks was die doel vir die gebruik van beeldspraak in die Skrifte beklemtoon. Kyk wat sê Jesus waarom Hy gelykenisse (beeldspraak) gebruik:
God se gebruik van beeldspraak in die Skrifte het te doen met Sy geestelike verborgenhede! Volgens Jesus word gelykenisse (beeldspraak) gebruik om God se verborgenhede van een groep weg te hou, terwyl Hy die verborgenhede vir 'n ander groep openbaar!!!
God verblind een groep mense (veral die menigtes wat Hom volg vir aardse dinge) om nie Sy geestelike waarhede te verstaan nie, terwyl Hy Sy waarhede oopmaak aan 'n ander groepie mense aan wie dieper geestelike dinge van God openbaar word. Hierdie klein groepie mense is nie skaam om, soos Paulus, hulself as deel van die "ons" in die volgende verse te sien nie:
Baie mense is inderdaad geroep om Jesus te volg om hul aardse tydelike behoeftes te bevredig, maar min mense is deel van die "ons" wie uitverkies is deur die Vader om te soek na die dieper geestelike en ewige dinge van God wat nou in die Christus te vind is.
Hierdie groepie mense word sedert Jesus se koms na die aarde uit die geestelike Babilon-hoer geroep en getrek na Christus, om God in gees en waarheid te dien:
Open 18:4 En ek het 'n ander stem uit die hemel hoor sê: Gaan uit haar [geestelike Babilon] uit, my volk, sodat julle nie gemeenskap met haar sondes mag hê en van haar plae ontvang nie.
Dit is hulle wie nou uitkom uit hul eie vleeslike begrip van die Skrifte, en uit geestelike Babilon (die valse kerkstelsel), aan wie God Sy ryk beeldspraak in die Skrifte oopmaak. Hierdie openbaringsproses gaan gepaard met die oopmaak van die simboliese sewe seëls wat aan die apostel Johannes verduidelik was. Die opening van die sewe seëls kom nie deur spekulasies van valse profete met hul ryk verbeeldings soos ons so baie van hoor in ons dae nie. Nee, God self maak die boek oop en Hy gebruik Sy spesiale boodskappers (sewe engele) om die inhoud van die Boek van lewe aan Sy ware Kerk in Christus te verduidelik! God self is "IN die middel van die troon" en IN die vier lewende wesens" en Hy volbring dit deur Sy "sewe geeste"!!!
Ons word ernstig gemaan om nie buite die veilige raamwerk van die Skrifte te soek vir alle uitlegte van die beeldspraak in die Skrifte. Enigeen wat buite hierdie raamwerk gaan, is "opgeblase" – dit is om op jou eie insigte te steun.
Ons moet nie ons eie persoonlike denke en oortuigings oor die Skrifte volg nie, maar ons moet onsself in nederigheid tot God se Woord wend om ons te leer deur 'n veelheid van raadgewers!
In Deel 1 van hierdie studiereeks was die fokus op die positiewe toepassings van die aangesigte wat deur die vier wesens vertoon was, soos Esegiël hulle beskryf, naamlik die aangesig van 'n mens, die aangesig van 'n leeu, die aangesig van 'n bees (kalf/bul/os), en die aangesig van 'n arend.
Ons tweede getuie oor hierdie tipe gesig vind ons in die boek van Openbaring, waar die apostel Johannes dieselfde wesens ook beskryf:
In Deel 2 van die studiereeks was die fokus op die negatiewe toepassings van die vier aangesigte omdat ons van elke woord uit God se mond leef (ook alles wat negatief is in die Skrifte!!!):
Lig en donker is part en deel van hierdie skepping, net soos die goed en die kwaad 'n integrale rol speel in God se plan met ons:
Net so kry ons by elke beskrywing van hierdie vier wesens in die Skrifte informasie wat ooreenstem en ook informasie wat nie ooreenstem nie. Ooreenkomste bevestig dinge vir ons. Sover die oënskynlike verskille gaan, leer die Skrifte ons dat ons die verskille as aanvullend tot mekaar moet hanteer. Die gees van God leer ons om dinge saam te plaas om ons geestelike kennis en insig te ontwikkel…
Die gees van die wêreld hou daarvan om op verskille en sogenaamde teenstrydighede in die Skrifte te fokus, en dan val mense agteroor en verheerlik hulself omdat hulle kan uitwys hoe die Skriftekse mekaar weerspreek, tot daardie mense se eie nadeel. God vang hierdie tipe mense in hul eie slim strikke!
Jes 28:13 Daarom sal die woord van die HERE vir hulle wees gebod op gebod, gebod op gebod, reël op reël, reël op reël, hier 'n bietjie, daar 'n bietjie, sodat hulle kan heengaan en agteruit struikel en verbreek en verstrik en gevang word.
In hoofstuk 10 van Esegiël kry ons aanvullende informasie wat ons moet saamvoeg met die informasie wat in Esegiël 1 gegee word oor hierdie vier wesens. Let op dat hierdie wesens hier as "gérubs" beskryf word…
Eseg 10:1-8 Daarna het ek gekyk—en daar was op die uitspansel, oor die hoof van die gérubs [Hebreeus: "kerûb"], iets soos 'n saffiersteen; iets wat soos die gestalte van 'n troon gelyk het, het oor hulle sigbaar geword. 2 En Hy het die man aangespreek wat met linne bekleed was, en gesê: Gaan in tussen die ratwerk onder die gérub in, en vul jou twee hande met gloeiende kole tussen die gérubs vandaan, en strooi dit oor die stad. Toe gaan hy voor my oë daar in. 3 En die gérubs het aan die regterkant van die huis gestaan toe die man daar ingaan, en die wolk het die binneste voorhof [van die tempel] gevul. 4 Toe het die heerlikheid van die HERE van die gérub af opgestyg oor die drumpel van die huis [die tempel]; en die huis is gevul met die wolk, en die voorhof was vol van die glans van die HERE se heerlikheid. 5 En die geruis van die gérubs se vlerke is gehoor tot in die buitenste voorhof, soos die stem van die almagtige God as Hy spreek. 6 En toe Hy aan die man wat met linne bekleed was, bevel gegee het deur te sê: Neem vuur tussen die ratwerk, tussen die gérubs uit, het hy ingegaan en langs die wiel gaan staan. 7 Toe steek die gérub sy hand uit, tussen die gérubs uit, na die vuur wat tussen die gérubs was; en hy neem daarvan en gee dit in die twee hande van hom wat met linne bekleed was; dié het dit geneem en uitgegaan. 8 En daar is aan die gérubs gesien die vorm van 'n mens se hand onder hulle vlerke.
Ons gaan in die volgende paar studies in hierdie reeks stilstaan by die konsep van 'n gérub, soos dit in die Skrifte aan ons voorgehou word. Ons bid dat ons geestelike kennis en begrippe verder uitgebou sal word, ook oor wat God aan ons wil sê oor hierdie vier wesens en wat hulle vir ons persoonlik beteken, soos God wil.
Wat is 'n gérub?
In Esegiel 10 kry ons informasie hoe die konsep van gérubs gebruik word om dieper geestelike betekenisse aan ons te bring oor hierdie wesens, vir ons persoonlike toepassing, want ons leef van elke woord uit God se mond (Mat 4:4):
Eseg 10:14 En elkeen het vier aangesigte gehad: die eerste aangesig was die aangesig van 'n gérub en die tweede aangesig die aangesig van 'n mens en die derde die aangesig van 'n leeu en die vierde die aangesig van 'n arend.
Hier sien ons 'n oënskynlike verskil met die aangesigte wat ons in Esegiel 1 gelees het:
Die aangesig van 'n gérub word in Esegiël 10 vers 14 in die plek van die aangesig van die bees gebruik. Soos reeds uitgewys, leer die gees van God ons om dinge saam te voeg deur die oënskynlike verskille as aanvullend tot mekaar te sien (Psa 119:160; Jes 28:9-10; 2Kor 13:1; 1Kor 2:13). Die aangesig van die gérub en die aangesig van die bees is een gesig! Die bees-simboliek moet dus ons begrip van wat 'n gérub is, verdiep en uitbrei. Wat ons reeds geleer het van wat die aangesig van die bees in die Skrifte, is toepasbaar op die karakter van die hele wese van hierdie wesens. Kom ons herhaal wat in Deel 1 en Deel 2 van die reeks studies gekry was uit die Skrifte oor die aangesig van die bees, veral ten opsigte van die positiewe en negatiewe toepassings van hierdie simbool. Ons gaan eerste fokus op die positiewe toepassing van die simboliek van 'n bees en hoe dit 'n gérub aan ons wil beskryf.
Die positiewe toepassing van die simboliek van 'n bees (kalf / bul / os) in die Skrifte:
Die volgende Skrifte help ons om die simbool van die bees (bul / os) as een van die vier aangesigte van die vier wesens te verstaan…
Die doel van die fokus op die aangesig van die bees is omdat hierdie wesens wat aan Esegiël verskyn het, gesien moet word as groot, kragtige en hardwerkende wesens. Hier is geen sprake van die baba-voorkoms in afbeeldings wat in sommige kringe aan die idee van gérubs gekoppel word nie. Nee, 'n gérub is 'n kragtige getroue dienaar van God wat God se planne tot uitvoer bring, en tot eer van God werk. 'n Gérub dien ook tot voordeel van ander.
Dit is wat die positiewe toepassing wat ons uit die simboliek van die bees (kalf/bul/os) leer, volgens die Skrifte.
Die negatiewe toepassing van die simboliek van 'n bees (kalf / bul / os) in die Skrifte
Die negatiewe toepassing van die simboliek van die bees (kalf/bul/os) is ook belangrik om van kennis te neem want ons almal is op een of ander tyd betrokke by hierdie negatiewe toepassing van hierdie beeld. Hier is hoe die Skrifte die bees-simboliek hanteer om die negatiewe toepassing uit te wys:
Uit die getuies van die Skrifte leer ons hoe die negatiewe simboliek van die bees (kalf/bul/os) in ons eie lewe voorkom:
Die negatiewe beeld van 'n gérub word binne hierdie simboliek van die bees uitgebou. Aanvullende tot hierdie beeld van die bees, word kalfaanbidding in die Skrifte ingespan om die gérub in sy negatiewe toepassing aan ons te verduidelik. Kalf-aanbidding word baie prominent in die Skrifte uitgewys as 'n valse godsdiens wat so maklik deel vorm van die mens se godsdiensbeoefening, bewustelik of onbewustelik.
Hoekom was die beeld van 'n kalf so dikwels gebruik in afgodediens?
Die kalf is die jong weergawe van 'n bees/bul en derhalwe is dit verwysend na geestelike onvolwassenheid en ongehoorsaamheid aan God. Kalfaanbidding kom algemeen voor in godsdienste van die mensdom in die geskiedenis. Die mensdom is van nature geneig tot die valse beeld van die bees-simboliek.
Kalfaanbidding was die eerste vorm van afgodediens wat in die Bybel genoem word toe die Israeliete uit Egipte gekom het. Terwyl Moses op die berg God se wet ontvang het, het die volk ongeduldig geraak en Aäron genader met die versoek dat hy 'n god vir hulle moes maak.
Eks 32:1-4 Toe die volk sien dat Moses vertoef om van die berg af te kom, het die volk rondom Aäron versamel en vir hom gesê: Kom, maak vir ons gode wat voor ons uit trek; want hierdie Moses, die man wat ons uit Egipteland laat optrek het, ons weet nie wat van hom geword het nie. 2 En Aäron sê vir hulle: Ruk die goue ringe af wat aan die ore van julle vroue, julle seuns en julle dogters is, en bring dit vir my. 3 Toe het die hele volk die goue ringe afgeruk wat aan hulle ore was, en dit na Aäron gebring. 4 En hy het dit uit hulle hand geneem en dit met die beitel bewerk en daar 'n gegote kalf van gemaak. Daarop sê hulle: Dit is jou gode, o Israel, wat jou uit Egipteland laat optrek het.
Dit is duidelik dat die mense ongeduldig was met God se tyd en Sy werkswyse. Die mense was gevra om hul goue ringe wat aan hul ore was te gebruik om die kalfbeeld van te maak. Die simboliek van oorringe word gebruik om ons te wys hoe mense nie God se Woord van waarheid wil hoor nie, maar het eerder die valse woorde van valse leraars wil hoor en hulle gedienstig volg. Dit is duidelik dat hierdie gewoonte van kalfaanbidding ook in Egipte gedoen was deur die Egiptenare, as mens die volgende woorde van Stefanus hoor, soos neergestip deur Lukas in Handelinge…
Hand 7:38-41 Dit is hy wat in die vergadering in die woestyn was saam met die Engel wat met hom op die berg Sinai gespreek het, en saam met ons vaders; hy het die lewende woorde ontvang om aan ons te gee. 39 Na hom wou ons vaders nie luister nie, maar hulle het hom verstoot en met hulle harte na Egipte teruggekeer 40 toe hulle vir Aäron gesê het: Maak vir ons gode wat voor ons uit sal trek; want hierdie Moses wat ons uit Egipteland uitgelei het, ons weet nie wat van hom geword het nie. 41 En hulle het in daardie dae 'n kalf gemaak en aan die afgodsbeeld 'n offer gebring en hulle in die werke van hulle hande verbly.
Na koning Salomo se dood het tien stamme van Israel weggebreek onder Jeróbeam en hul eie aparte staat in die noordelike dele van Israel gestig. Daar het Jeróbeam hul eie heiligdomme opgestel in twee plekke, naamlik in Bet-el en Dan. In die twee aparte heiligdomme was kalfaanbidding weereens op die voorgrond – daarvoor was twee beelde van goue kalwers ingespan…
1Kon 12:26-29 En Jeróbeam het in sy hart gesê: Nou sal die koningskap na die huis van Dawid terugkeer: 27 as hierdie volk opgaan om offers te bring in die huis van die HERE in Jerusalem, dan sal die hart van hierdie volk terugkeer na hulle heer, na Rehábeam, die koning van Juda, en hulle sal my om die lewe bring en teruggaan na Rehábeam, die koning van Juda. 28 Daarom het die koning raad gehou en twee goue kalwers gemaak en aan hulle gesê: Julle het lank genoeg opgegaan na Jerusalem—hier is, o Israel, jou gode wat jou uit Egipteland laat optrek het! 29 En die een het hy in Bet-el opgerig en die ander in Dan opgestel.
Weereens lyk dit of Egipte ook op Jerobeam 'n groot indruk gemaak het ten opsigte van die kalfaanbidding:
1Kon 12:1-2 En Rehábeam het na Sigem gegaan, want die hele Israel het na Sigem gekom om hom koning te maak. 2 En net toe Jeróbeam, die seun van Nebat, dit hoor—hy was nog in Egipte, waarheen hy vir koning Salomo weggevlug het, en Jeróbeam was in Egipte woonagtig.
Egipte is simboliek wat die Skrifte gebruik vir die sondige wêreld, buite ons, maar ook binne ons eie harte wanneer ons onder die slawerny van sonde leef. Dit is wanneer ons God se verordening en insettinge vergeet en kleef aan aardse dinge wat ons harte verhef teen God, soos ons leer uit die geskiedenis van Israel (1Kor 10:11):
Deu 8:11-14 Neem jou in ag dat jy die HERE jou God nie vergeet deur sy gebooie en sy verordeninge en sy insettinge wat ek jou vandag beveel, nie te hou nie; 12 sodat jy nie miskien eet en versadig word nie en mooi huise bou en bewoon, 13 en jou beeste en jou kleinvee vermeerder en jou silwer en goud vermeerder, ja, alles wat jy het, vermeerder— 14 en jou hart hom dan verhef, dat jy die HERE jou God vergeet wat jou uit Egipteland, uit die slawehuis, uitgelei het.
Kalfaanbidding is deel van ons eie sondige wêreld as ons in ons geestelike onvolwassenheid ons eie hart volg met al sy booshede en bedrieglikhede:
Ons almal gaan deur 'n tyd waar ons ook ons eie oorringe afhaal en gee aan die valse leraars (die valse boodskappers = valse gérubs) en ons agter hulle valse leerstellings aanloop en hulle op die manier aanbid. Hierdie tipe leraars heers met groot krag en invloed oor hul volgelinge – almal onder Satan se valse lig. Die draak gee aan hierdie dier (bees / kalf) "sy krag, sy troon en groot mag"…
Open 13:1-6 En ek het 'n dier uit die see sien opkom met sewe koppe en tien horings, en op sy horings tien krone en op sy koppe 'n naam van godslastering. 2 En die dier wat ek gesien het, was soos 'n luiperd, en sy pote soos dié van 'n beer, en sy bek soos die bek van 'n leeu; en die draak het hom sy krag gegee en sy troon en groot mag. 3 En ek het een van sy koppe gesien net of dit dodelik gewond was, en sy dodelike wond is genees. En die hele wêreld het verwonderd agter die dier aan gegaan. 4 En hulle het die draak aanbid wat die dier mag gegee het, en die dier aanbid en gesê: Wie is aan die dier gelyk? Wie kan teen hom oorlog voer? 5 En 'n mond is aan hom gegee wat groot woorde en godslasteringe uitspreek, en aan hom is mag gegee om dit twee en veertig maande lank te doen. 6 En hy het sy mond oopgemaak om te laster teen God, om sy Naam en sy tabernakel en die wat in die hemel woon, te laster.
Ons eie idees van ons harte (denke) mislei ons om valslik te glo dat ons God aanbid, terwyl ons eintlik Satan aanbid. Ons doen presies wat hierdie afvallige volk van Israel gedoen het by Sinai in die woestyn en regdeur hulle geskiedenis – ons neem deel aan kalfaanbidding en hier is die tekens…
Ons word almal verlei deur die dier wat "uit die aarde opkom" (die kalf / bees / bul /os) en ons aanbid onsself want ons almal dra van nature die nommer van die dier (as ons dit kan sien en erken):
Ons is totaal verblind as ons dink dat God beïndruk is met ons manier van dinge doen terwyl ons die vlees (die dier) verheerlik:
Mag God aan ons die oë en die ore gee om eie valshede en geestelike onvolwassenheid te sien, en te hoor al die afskuwelike dinge wat uit ons monde kom, sodat ons kan bely dat ons wel voor hierdie valse beeld van die gérub gebuig het en sy gras geëet het:
Neh 9:18 Selfs toe hulle 'n gegote kalf vir hulle gemaak en gesê het: Dit is jou gode wat jou uit Egipte laat optrek het! —en hulle groot, afskuwelike dinge gedoen het.
Psa 106:19-20 Hulle het by Horeb 'n kalf gemaak en gebuig voor 'n gegote beeld. 20 En hulle het hul Heerlikheid verruil vir die afbeelding van 'n bees wat gras eet.
Ons gaan in Deel 4 van hierdie studiereeks verder gesels oor die vier wesens, die gérubs van God, soos God wil.